Kivi-piirros Suomen Kirkolle Viipurissa 1831


Kivi-piirros Suomen Kirkolle Viipurissa 1831. 

 Koska vanhan Ruotsin valda
 autti Suomen Paavin alda,
 Manasteri muutettiin,
 Temppeliksi teetettiin,
 josta Kirkko kaunistettu,
 uskolle on uudistettu.

Toinen. 

 Tämä rauhan rakennus,
 vanha niin kuin vapaus,
 uskolle on uudistettu,
 Kaupungille kaunistettu.

Kolmas. 

 Tässä Kirkko koroitettu
 vanhasta on valmistettu,
 jossa usko uudistuu,
 oppi vanha vahvistuu.

Vanha muiste,

 koska Suomen Kirkkoa Viipuriissa
       toistain rakennettaissa 1831
 etelä puolella muurin sisään suljettuina
       ihmisen raajat löydettiin.

 Paavilaisen uskon alla
 oli kosto kuolevalla,
 joka muinen muurattiin,
 Kirkon seinään suljettiin;
 synnin syystä surulla,
 ihmis raukka itkulla
 tuossa tukahutettiin.

W – s –

Jaakko Juteini
Runot